techiaith/cofnodycynulliad_en-cy huggingface dataset:
English: I need to be absolutely clear: we will not bypass due diligence for any decision. And it's in the interests of the Circuit of Wales developers to ensure that we move as speedily for the consultants, carrying out due diligence, as they did for me when I set that time frame of two weeks to bring forward a formal proposal. In terms of bringing them all into the room, this is precisely what we have been asking for, and we have been applying immense pressure. We have been applying immense pressure to the developers to provide the information that is required of them by the consultants. With that information, due diligence can be completed. It is in the interests of the developers to bring forward that information so that the people of Ebbw Vale and the Valleys know whether this is a viable project.
Welsh: Mae'n rhaid i mi fod yn hollol glir: ni fyddwn yn osgoi'r broses ddiwydrwydd dyladwy ar gyfer unrhyw benderfyniad. A byddai'n fuddiol i ddatblygwyr Cylchffordd Cymru sicrhau ein bod yn symud yr un mor gyflym ar gyfer yr ymgynghorwyr sy'n ymgymryd â'r broses ddiwydrwydd dyladwy ag y gwnaethant ar fy nghyfer i, pan nodais y terfyn amser o bythefnos iddynt ar gyfer cyflwyno cynnig ffurfiol. O ran dod â phob un ohonynt i'r ystafell, dyna'r union beth y buom yn galw amdano, ac rydym wedi bod yn rhoi pwysau aruthrol yn hynny o beth. Rydym wedi bod yn rhoi pwysau aruthrol ar y datblygwyr i ddarparu'r wybodaeth ofynnol ar gyfer yr ymgynghorwyr. Gyda'r wybodaeth honno, gellir cwblhau'r broses ddiwydrwydd dyladwy. Byddai'n fuddiol i'r datblygwyr gyflwyno'r wybodaeth er mwyn i bobl Glynebwy a'r Cymoedd wybod a yw hwn yn brosiect hyfyw ai peidio.
English: Can I support what Adam Price has just said? It's not so much due diligence that we're dealing with here but due dilatoriness, I think, because the Circuit of Wales developers have wanted this meeting around the table for some time, and they've not been given it. The limited nature of the guarantee that is being sought here is, I think, an important element in consideration. Because the guarantee itself is for funding on only 50 cent of the funding costs, but will be secured on 100 per cent of the assets, and it will not kick in anyway until those assets have been built, and there's something physical that can form a security. I appreciate that the Cabinet Secretary has to go through a process of due diligence, but will he please get on with it?
Welsh: A gaf fi gefnogi'r hyn y mae Adam Price newydd ei ddweud? Yn fy marn i, nid diwydrwydd dyladwy sydd dan sylw yma, ond arafwch dyladwy, gan fod datblygwyr Cylchffordd Cymru wedi bod yn awyddus i gyfarfod o gwmpas y bwrdd fel hyn ers peth amser, ac nid ydynt wedi cael cyfle i wneud hynny. Credaf fod natur gyfyngedig y warant a geisir yma yn elfen bwysig i'w hystyried. Oherwydd gwarant am gyllid ar 50 y cant o'r costau cyllido yn unig yw hi, ond bydd yn cael ei sicrhau ar 100 y cant o'r asedau, ac ni fydd yn dod i rym beth bynnag hyd nes y bydd yr asedau hynny wedi cael eu hadeiladu, a bod rhywbeth ffisegol i allu darparu sicrwydd. Rwy'n deall bod yn rhaid i Ysgrifennydd y Cabinet gwblhau'r broses ddiwydrwydd dyladwy, ond os gwelwch yn dda, a wnaiff fwrw ymlaen â hynny?
English: We already did. That was the whole point of setting the two-week limit on bringing forward the formal proposal. Since that time, the Circuit of Wales developers have known precisely what information is required in the data room and they know precisely how to provide that information. It is for them to bring forward the information to conclude this matter, to give confidence to the people of Ebbw Vale and to prove that this is a viable project for Wales.
Welsh: Rydym eisoes wedi gwneud hynny. Dyna oedd holl ddiben nodi terfyn o bythefnos ar gyfer cyflwyno'r cynnig ffurfiol. Ers hynny, mae datblygwyr Cylchffordd Cymru wedi gwybod yn union pa wybodaeth sydd ei hangen yn yr ystafell ddata, ac maent yn gwybod yn union sut i ddarparu'r wybodaeth honno. Eu cyfrifoldeb hwy yw cyflwyno'r wybodaeth er mwyn dirwyn y mater hwn i ben, i roi hyder i bobl Glynebwy a phrofi bod hwn yn brosiect hyfyw i Gymru.
English: Yes. Current legislation permits the testing of autonomous vehicles across the UK. We recognise the potential that autonomous vehicles may have in improving road safety across the country and we're maintaining a watching brief.
Welsh: Gwnaf. Mae'r ddeddfwriaeth bresennol yn caniatáu profi cerbydau awtonomaidd ledled y DU. Rydym yn cydnabod potensial cerbydau awtonomaidd o ran gwella diogelwch ar y ffyrdd ledled y wlad ac rydym yn cadw golwg ar hyn.
English: Thank you, Cabinet Secretary. Well, driverless cars may eventually, of course, make an appearance on mid Wales's roads in increasing numbers. As a result, what assessment has your department made of the use of autonomous cars, especially on minor roads and single-track roads, and especially in the circumstances where one of them requires you to decide who should reverse?
Welsh: Diolch, Ysgrifennydd y Cabinet. Wel, efallai y bydd niferoedd cynyddol o geir diyrrwr yn ymddangos ar ffyrdd canolbarth Cymru maes o law. O ganlyniad, pa asesiad y mae eich adran wedi'i wneud o'r defnydd o geir awtonomaidd, yn enwedig ar is-ffyrdd a ffyrdd un trac, ac yn enwedig o dan amgylchiadau pan fydd angen penderfynu pa un ohonoch a ddylai facio'n ôl?
English: I've not reached the point of determining who is responsible for reversing. [Laughter.] But what we have been assessing is the potential of installing designated autonomous vehicle lanes on major trunk roads. I think this would give us an opportunity to capture a greater degree of investment in this particularly important sector of the automotive economy. Such investment is costly; it's not inconsiderable, but it would give us an opportunity, for example, to test autonomous vehicles in a very safe way, including their ability to reverse when they meet head-on with other autonomous vehicles.
Welsh: Nid wyf wedi cyrraedd y pwynt lle y mae'n rhaid i mi benderfynu pwy sy'n gyfrifol am facio'n ôl. [Chwerthin.] Ond rydym wedi bod yn asesu'r potensial ar gyfer gosod lonydd dynodedig ar y prif gefnffyrdd ar gyfer cerbydau awtonomaidd. Credaf y byddai hynny'n rhoi cyfle i ni sicrhau mwy o fuddsoddiad yn y sector pwysig hwn o'r economi fodurol. Mae buddsoddiad o'r fath yn gostus; nid yw'n rhad, ond byddai'n rhoi cyfle, er enghraifft, i ni brofi cerbydau awtonomaidd mewn ffordd ddiogel iawn, gan gynnwys eu gallu i facio'n ôl pan fyddant yn dod wyneb yn wyneb â cherbydau awtonomaidd eraill.
English: Thank you for the question. Cwm Taf university health board, with its partners, continues to develop and deliver its plan to improve access to services to meet the health and well-being needs of people living in the Rhondda, as locally as possible.
Welsh: Diolch am y cwestiwn. Mae bwrdd iechyd prifysgol Cwm Taf, gyda'i bartneriaid, yn parhau i ddatblygu a chyflwyno ei gynllun i wella mynediad at wasanaethau er mwyn diwallu anghenion iechyd a lles pobl y Rhondda mor lleol â phosibl.
English: On this significant day in politics, I think it's worth noting that 22 per cent of general practitioners in Cwm Taf university health board are not originally from the UK. The constituency that I live in and represent relies heavily on doctors from overseas. This is not a new phenomenon, I'm sure, and it's not a unique situation to ours locally. There are now serious concerns about how withdrawal from the EU will affect Wales's ability to attract doctors from overseas in the future. Cabinet Secretary, what work is your department carrying out to ensure that the impact of EU withdrawal is minimised on our health services here in Wales?
Welsh: Ar y diwrnod mawr hwn yn y byd gwleidyddol, credaf y dylid nodi nad yw 22 y cant o feddygon teulu bwrdd iechyd prifysgol Cwm Taf yn hanu o'r DU. Mae'r etholaeth rwy'n byw ynddi ac yn ei chynrychioli yn dibynnu'n helaeth ar feddygon o dramor. Rwy'n sicr nad yw hon yn ffenomen newydd ac nid yw'n sefyllfa unigryw i ni yn lleol. Ceir pryderon difrifol bellach ynglŷn â sut y bydd gadael yr UE yn effeithio ar allu Cymru i ddenu meddygon o dramor yn y dyfodol. Ysgrifennydd y Cabinet, pa waith y mae eich adran yn ei wneud i sicrhau cyn lleied o effaith â phosibl ar ein gwasanaethau iechyd yma yng Nghymru o ganlyniad i adael yr UE?
English: I recognise fully the point that the Member for the Rhondda makes. It's a concern, as you know, of this Government, too. In the aftermath of the referendum, and since then, we've made absolutely clear that members of staff and members of our communities from within the European Union and further afield are welcome here, not just as workers in our health and care services, but as citizens of our communities. Of course, you're right to point out that there are significant numbers of people from outside of this country, from the Indian sub-continent in particular, but also those who are European Union citizens. Both the British Medical Association and the General Medical Council have done their own surveys, which show that a significant number of healthcare workers and doctors within our UK health system are reconsidering their future in the UK as a direct result of Brexit. We are, of course, trying to consider and plan for future scenarios. The challenge is: until we have a viable plan before us as to what that means, it's very difficult for us as a Government to have those conversations with the healthcare workers. We will be absolutely clear about the consistency of the message from this Government that people are welcome to stay and are valued, not just as workers but as part of our communities, but also I'll continue to meet doctors' representatives and other healthcare professionals themselves to discuss it. In fact, I'm due to meet the BMA to discuss this very issue next week.
Welsh: Rwy'n llwyr gydnabod pwynt yr Aelod dros y Rhondda. Mae'n peri pryder, fel y gwyddoch, i'r Llywodraeth hon hefyd. Yn dilyn y refferendwm, ac ers hynny, rydym wedi dweud yn gwbl glir fod croeso yma i aelodau staff ac aelodau o'n cymunedau sy'n hanu o'r Undeb Ewropeaidd a thu hwnt, nid fel gweithwyr yn ein gwasanaethau iechyd a gofal yn unig, ond fel dinasyddion yn ein cymunedau. Wrth gwrs, rydych yn llygad eich lle i nodi bod yna nifer sylweddol o bobl yn dod o'r tu allan i'r wlad hon, ac o isgyfandir India yn arbennig, ond hefyd y rhai sy'n ddinasyddion yr Undeb Ewropeaidd. Mae Cymdeithas Feddygol Prydain a'r Cyngor Meddygol Cyffredinol wedi cynnal eu harolygon eu hunain, a ddangosai fod nifer sylweddol o weithwyr gofal iechyd a meddygon sy'n rhan o system iechyd y DU yn ailystyried eu dyfodol yn y DU o ganlyniad uniongyrchol i Brexit. Wrth gwrs, rydym yn ceisio ystyried a chynllunio ar gyfer gwahanol sefyllfaoedd yn y dyfodol. Yr her yw hon: hyd nes y bydd gennym gynllun hyfyw ger ein bron o ran yr hyn y mae hynny'n ei olygu, mae'n anodd iawn i ni fel Llywodraeth gael y sgyrsiau hynny gyda'r gweithwyr gofal iechyd. Byddwn yn gwbl glir ynglŷn â neges gyson y Llywodraeth hon fod croeso i bobl aros, a'u bod yn cael eu gwerthfawrogi, nid yn unig fel gweithwyr, ond fel rhan o'n cymunedau, ond byddaf yn parhau i gyfarfod â chynrychiolwyr meddygon a gweithwyr gofal iechyd proffesiynol eraill i drafod hynny. Mewn gwirionedd, byddaf yn cyfarfod â Chymdeithas Feddygol Prydain yr wythnos nesaf i drafod yr union fater hwn.
English: Cabinet Secretary, pharmacists are very well placed to help GPs and improve access, therefore, to GP services, particularly around the management and review of medicines. I do think we could do better in this regard because there's a lot of evidence that the poor use of medicines, or sometimes inappropriate use as well, is dragging back some of the health outcomes that we could otherwise gain.
Welsh: Ysgrifennydd y Cabinet, mae fferyllwyr mewn sefyllfa dda iawn i helpu meddygon teulu, ac felly, i wella mynediad at wasanaethau meddygon teulu, yn arbennig o ran rheoli ac adolygu meddyginiaethau. Credaf y gallem wneud yn well yn hyn o beth gan fod llawer o dystiolaeth fod defnydd gwael o feddyginiaethau, neu ddefnydd amhriodol weithiau hefyd, yn llesteirio rhai o'r canlyniadau iechyd y gallem eu sicrhau fel arall.
English: Yes, I quite agree with you, which is why we've already invested in the Choose Pharmacy platform, the information technology platform that allows people to go for the minor ailments scheme to a range of pharmacies. Cwm Taf was one of the leading areas in Wales in delivering that, including in the Rhondda constituency that we're discussing today. They've made the most progress of any health board in ensuring that the Choose Pharmacy facility is available. It's more than that; it is also about looking again at the previous initiatives I've announced, making sure that the payment for pharmacies isn't just by volume, but the commitment we've made not to introduce the cuts they've had in England is also about delivering quality, not just volume, in the service provided, but also there's the work that I've instigated with the chief pharmaceutical officer to discuss reviewing the medicines release scheme, and, actually, in particular, hospital pharmacies and what they do and what we could potentially get done on a community basis as well - that would help people to leave hospital on a more rapid basis, reinforcing the need for community services, and also mean that hospital pharmacies do what they really do need to do rather than having a longer wait for people to leave hospital. So, I agree entirely with you on the policy direction. The challenge is how fast we can move on an agreed area of practice.
Welsh: Rwy'n cytuno â chi, a dyna pam rydym eisoes wedi buddsoddi yn y platfform Dewis Fferyllfa, y platfform technoleg gwybodaeth sy'n galluogi pobl i fynychu amrywiaeth o fferyllfeydd i gael mynediad at y cynllun mân anhwylderau. Roedd Cwm Taf yn un o'r ardaloedd mwyaf blaenllaw yng Nghymru o ran darparu hynny, gan gynnwys yn etholaeth y Rhondda, sydd o dan sylw heddiw. Hwy sydd wedi gwneud y cynnydd mwyaf o blith yr holl fyrddau iechyd o ran sicrhau bod y cyfleuster Dewis Fferyllfa ar gael. Mae'n ymwneud â mwy na hynny; mae'n ymwneud hefyd ag edrych eto ar y cynlluniau blaenorol a gyhoeddais, er mwyn sicrhau nad ar sail niferoedd yn unig y gwneir y taliad i fferyllfeydd, ond mae'r ymrwymiad a wnaethom i beidio â chyflwyno'r toriadau a gafwyd yn Lloegr yn ymwneud hefyd â sicrhau ansawdd, nid niferoedd yn unig, o ran y gwasanaeth a ddarperir, ond dylid cofio'r gwaith a gychwynnais gyda'r prif swyddog fferyllol i drafod adolygu'r cynllun rhyddhau meddyginiaethau, a fferyllfeydd ysbytai, yn benodol, a'r hyn y maent yn ei wneud a'r hyn y gallem sicrhau o bosibl ei fod yn cael ei wneud ar sail gymunedol hefyd mewn gwirionedd - byddai hynny'n cynorthwyo pobl i adael yr ysbyty yn gynt, gan atgyfnerthu'r angen am wasanaethau cymunedol, a byddai hefyd yn golygu bod fferyllfeydd ysbytai yn gwneud yr hyn y mae angen go iawn iddynt ei wneud yn hytrach na bod pobl yn aros yn hwy cyn gadael yr ysbyty. Felly, rwy'n cytuno'n llwyr â chi o ran cyfeiriad y polisi. Yr her yw pa mor gyflym y gallwn symud ymlaen ar faes ymarfer a gytunwyd.
English: We are already investing more in primary care in Wales. Overall, we spend some 22 per cent of our health budget on primary care services. I'm providing an additional £43 million a year through the national primary care fund and I recently announced that the new GP contract will increase investment by £27 million in the year just ahead of us.
Welsh: Rydym eisoes yn buddsoddi mwy mewn gofal sylfaenol yng Nghymru. Ar y cyfan, rydym yn gwario oddeutu 22 y cant o'n cyllideb iechyd ar wasanaethau gofal sylfaenol. Rwy'n darparu £43 miliwn y flwyddyn yn ychwanegol drwy'r gronfa gofal sylfaenol genedlaethol, a chyhoeddais yn ddiweddar y bydd y contract meddygon teulu newydd yn sicrhau cynnydd o £27 miliwn yn y buddsoddiad yn ystod y flwyddyn sydd i ddod.
English: I welcome those increases. To the extent that health systems in the UK have a reputation internationally for delivering good value, considerable emphasis is placed on the role of GPs as gatekeepers to the significantly more expensive parts of the system, particularly in hospitals. Given the pressures on GPs, would it not potentially assist the health Secretary, with the deficits he faces at hospitals and pressures elsewhere in the system, if he could ensure a steeper increase still in the investment going into GPs and their recruitment?
Welsh: Croesawaf y cynnydd hwnnw. O ran yr enw da sydd gan systemau iechyd y DU yn rhyngwladol mewn perthynas â darparu gwerth da am arian, rhoddir cryn bwyslais ar rôl meddygon teulu fel porthorion i rannau llawer mwy costus o'r system, yn enwedig mewn ysbytai. O ystyried y pwysau ar feddygon teulu, oni fyddai o fudd i'r Ysgrifennydd iechyd, o bosibl, gyda'r diffygion y mae'n eu hwynebu mewn ysbytai a'r pwysau ar rannau eraill o'r system, pe gallai sicrhau cynnydd mwy byth yn y buddsoddiad mewn meddygon teulu a'r broses o'u recriwtio?
English: I wouldn't quite agree with your reference to GPs as being gatekeepers. GPs are much more than gatekeepers to other parts of our healthcare system and service. What we are progressively doing with our partners in both the Royal College of General Practitioners and in the BMA is we're looking to develop an agreed agenda on having a broader multidisciplinary team, of which GPs are essential leaders for primary care. I'm genuinely encouraged by the work being done in primary care clusters. And it's fair to say - and I think I've said this before - that a range of GPs were relatively cynical about clusters when they were introduced, whether it would be an exercise in bureaucracy rather than service development and improvement, to help them deal with the very real pressures that they face. But there's been a real buy-in into clusters, and GPs themselves can see how services are being developed and delivered with them in a leadership position to improve the quality of care they're providing, but also to do something about the workforce pressures that they themselves face. So, we'll continue to deliver investment to support our aims and objectives of making sure primary care really is the continuing engine of the NHS here in Wales and we'll continue to respect doctors and to have a genuine conversation with them and other healthcare professionals. I'll have more to say in the rest of this year about recruitment and a range of other issues as well.
Welsh: Nid wyf yn cytuno'n llwyr â'ch cyfeiriad at feddygon teulu fel porthorion. Mae meddygon teulu yn llawer mwy na phorthorion i rannau eraill o'n system a'n gwasanaeth gofal iechyd. Yr hyn a wnawn yn gynyddol gyda'n partneriaid yng Ngholeg Brenhinol yr Ymarferwyr Cyffredinol a Chymdeithas Feddygol Prydain yw ceisio datblygu agenda gytûn ar sicrhau tîm amlddisgyblaethol ehangach, gyda meddygon teulu'n arweinwyr hanfodol ar gyfer gofal sylfaenol. Mae'r gwaith sy'n cael ei wneud mewn clystyrau gofal sylfaenol yn galonogol iawn. Ac mae'n deg dweud - a chredaf fy mod wedi dweud hyn eisoes - fod nifer o feddygon teulu wedi bod yn gymharol sinigaidd ynglŷn â chlystyrau pan gawsant eu cyflwyno, pa un a fyddai'n ymarfer biwrocrataidd yn hytrach na'n ddatblygiad ac yn welliant i'r gwasanaeth, i'w helpu i ymdopi â'r pwysau gwirioneddol y maent yn ei wynebu. Ond mae clystyrau wedi cael cefnogaeth go iawn, a gall y meddygon teulu eu hunain weld sut y mae gwasanaethau yn cael eu datblygu a'u darparu o dan eu harweinyddiaeth hwy i wella ansawdd y gofal a ddarperir ganddynt, ond hefyd er mwyn gwneud rhywbeth ynglŷn â'r pwysau y maent yn ei wynebu ar y gweithlu. Felly, byddwn yn parhau i ddarparu buddsoddiad i gefnogi ein nodau a'n hamcanion er mwyn sicrhau bod gofal sylfaenol yn parhau i fod yn injan y GIG yma yng Nghymru, a byddwn yn parhau i barchu meddygon a chael trafodaethau go iawn gyda hwy a gweithwyr gofal iechyd eraill. Bydd rhagor gennyf i'w ddweud dros weddill y flwyddyn hon ynglŷn â recriwtio yn ogystal â sawl mater arall.
English: Cabinet Secretary, obviously earlier in the week it was well documented that four of the health boards are facing significant financial challenges, double what their equivalents over the other side of Offa's Dyke are facing, and it will be a real struggle for many of these health boards to be able to reconfigure some of their services whilst managing those budgetary pressures. How confident are you that the four health boards - in particular, Hywel Dda has a budget deficit of nearly 10 per cent for this year - will be able to reconfigure services to the primary sector, given the pressures they face, on their budget, just managing what they've got?
Welsh: Ysgrifennydd y Cabinet, yn amlwg, yn gynharach yr wythnos hon, rhoddwyd cryn sylw i'r ffaith fod pedwar o'r byrddau iechyd yn wynebu heriau ariannol sylweddol, ddwywaith cymaint â'r hyn y mae eu byrddau cyfatebol ar yr ochr draw i Glawdd Offa yn eu hwynebu, a bydd ad-drefnu rhai o'u gwasanaethau wrth reoli'r pwysau cyllidebol hwnnw yn gryn her i lawer o'r byrddau iechyd hyn. Pa mor hyderus ydych chi y bydd y pedwar bwrdd iechyd - yn enwedig Hywel Dda, sydd â diffyg o bron i 10 y cant yn ei gyllideb ar gyfer eleni - yn gallu ad-drefnu gwasanaethau i'r sector sylfaenol, o ystyried y pwysau sy'n eu hwynebu, ar eu cyllideb, gan reoli'r hyn sydd ganddynt yn unig?
English: I don't accept your characterisation of the deficit as double what's across our border. Over 90 per cent of trusts in England are in deficit. I just don't accept that is an accurate and honest presentation of the position. In terms of the reality of managing within their means and managing to reconfigure services and deliver - a reshaped primary care - that actually relies on our relationship with our partners. It relies on our ability to recruit the right mix of staff into working in a different way. The direction of travel we are taking is actually encouraging people to work in Wales, and to stay in Wales as well. It's a better environment for GPs to work in, as well as other professionals too. There will never be a time when the NHS is free from financial pressures - and I don't try to pretend that at all. But I don't think that the conversations around the headline deficits that we've discussed at length over the last two days are any sort of excuse for not getting on with delivering a much greater emphasis on primary care, in shifting services into primary care, and recognising the key importance of this area of the service for the future of our national health service.
Welsh: Nid wyf yn derbyn eich disgrifiad fod y diffyg ddwywaith cymaint â'r diffyg ar yr ochr arall i'r ffin. Mae dros 90 y cant o ymddiriedolaethau Lloegr yn wynebu diffyg. Nid wyf yn ei dderbyn fel darlun cywir a gonest o'r sefyllfa. O ran realiti ymdopi o fewn eu gallu a llwyddo i ad-drefnu gwasanaethau a darparu - gofal sylfaenol ar ei newydd wedd - mae hynny, mewn gwirionedd, yn dibynnu ar ein perthynas gyda'n partneriaid. Mae'n dibynnu ar ein gallu i recriwtio'r cymysgedd cywir o staff i weithio mewn ffordd wahanol. Mewn gwirionedd, ein cyfeiriad teithio yw annog pobl i weithio yng Nghymru, ac i aros yng Nghymru hefyd. Mae'n amgylchedd gwell i feddygon teulu weithio ynddo, yn ogystal â gweithwyr proffesiynol eraill hefyd. Ni ddaw adeg byth pan na fydd pwysau ariannol ar y GIG - ac nid wyf yn ceisio esgus y bydd. Ond ni chredaf fod y sgyrsiau ynglŷn â'r prif ddiffygion a drafodwyd gennym yn helaeth dros y deuddydd diwethaf yn esgus o unrhyw fath dros beidio â bwrw ymlaen â chyflwyno llawer mwy o bwyslais ar ofal sylfaenol, o ran symud gwasanaethau i ofal sylfaenol, a chydnabod pwysigrwydd allweddol y maes hwn o'r gwasanaeth ar gyfer dyfodol ein gwasanaeth iechyd gwladol.
English: Can I raise a point of order, Presiding Officer?
Welsh: A gaf fi nodi pwynt o drefn, Llywydd?
English: No, you can't.
Welsh: Na chewch.